b'\n_START_ARTICLE_\nZra\xc4\x8dna obramba\n_START_PARAGRAPH_\nZra\xc4\x8dna obramba je sistem opazovalnic, radarjev, radarskih postaj, raketnih protiletalskih sistemov, topni\xc5\xa1kih in strojni\xc4\x8dnih protiletalskih oro\xc5\xbeij, katerih namen je prepre\xc4\x8diti oziroma onesposobiti sovra\xc5\xbenikove letalske sile v lastnem zra\xc4\x8dnem prostoru._NEWLINE_Kot je zgoraj omenjeno je glavna naloga protizra\xc4\x8dne obrambe, da zazna sovra\xc5\xbena letala in jih uni\xc4\x8di. Glavna te\xc5\xbeava pa je zadeti cilj v tri-dimenzionalnem (3D) prostoru. To pomeni da mora biti projektil voden v tar\xc4\x8do ali biti namerjen v predvideno to\xc4\x8dko, da bo le ta zadel tar\xc4\x8do. Ra\xc4\x8dunati moramo \xc5\xa1e hitrost in smer gibanja tar\xc4\x8de, prav tako pa tudi hitrost projektila in njegovo smer gibanja._NEWLINE_Skozi 20.stoletje je bila protizra\xc4\x8dna obramba ena najhitreje se razvijajo\xc4\x8dih se podro\xc4\x8dij v voja\xc5\xa1ki industriji. Razvijala se je glede na razvoj letal, radarjev, vodenih raket in seveda ra\xc4\x8dunalni\xc5\xa1ko tehnologijo. Razvoj protiletalske obrambe je pokrival podro\xc4\x8dja razvoja senzorjev, namerilnih naprav, oro\xc5\xbeja za protiletalsko obrambo in seveda nadzor nad oro\xc5\xbejem ter enotami. Na za\xc4\x8detku 20.stoletja so bila le ta zelo nedodelana ali celo niso obstajala.'